Fritz Zwicky

Fritz Zwicky (* 14. február 1898, Varna, Bulharsko – † 8. február 1974, Pasadena, Kalifornia, USA) bol švajčiarsko-americký astronóm.

Životopis 
Zwicky bol syn obchodníka s bavlnou, ktorý podnikal v Bulharsku. Vo veku šiestich rokov bol poslaný k prarodičom do Glarusu, aby tu začal školskú dochádzku. Neskôr zložil maturitu v Zürichu s výbornými výsledkami. V rokoch 1917 až 1925 študoval na Eidgenössischen Technischen Hochschule Zürich matematiku a experimentálnu fyziku a obhájil doktorát s prácou Die Reissfestigkeit von Steinsalz-Einkristallen bei unterschiedlichen Temperaturen.

Získal Rockefellerovo štipendium a emigroval v roku 1925 do Pasadeny, kde pokračoval so štúdiom na Caltech. Neskôr tam ako asistent prednášal o atómovej fyzike.

Navrhol rad kozmologických teórií, ktoré významne prispeli k súčasnému chápaniu vesmíru. V roku 1942 bol menovaný profesorom astronómie. V období 1943-1961 pracoval ako poradca Aerojet Engineering Corporation a skúšal rôzne palivá a materiály pre kozmické rakety. Od roku 1948 bol členom Mount Wilson Observatory a Palomar Observatory.

V roku 1932 sa oženil s Dorothy Vernon Gates pochádzajúci zo slávnej kalifornskej rodiny. Toto manželstvo skončilo rozvodom o deväť rokov neskôr. V roku 1947 sa oženil s Annou Margarithou Zürcher. Z tohto druhého manželstva sa narodili tri dcéry.

Fritz Zwicky zomrel vo veku 76 v Pasadene a bol pochovaný v meste Mollis.

Obhajoval stavbu americkej atómovej bomby, ale odsúdil jej použitie proti Japonsku. Friedrich Dürrenmatt bol osobou Zwickyho fascinovaný a poslúžil mu ako predobraz postavy Mobia v tragikomédii Die Physiker.

Publikácie 
 Morphologische Forschung. Wesen und Wandel materieller und geistiger struktureller Zusammenhänge. Baeschlin, Glarus 1989, ISBN 3-85546-038-8, (Schriftenreihe der Fritz-Zwicky-Stiftung diel 4). 
 Jeder ein Genie. Der berühmte Astrophysiker revolutioniert unsere „Denkmethode“. Baeschlin, Glarus 1992, ISBN 3-85546-058-2, (Schriftenreihe der Fritz Zwicky Stiftung diel 6).
 Morphological Astronomy. Springer-Verlag, Berlin, Göttingen, Heidelberg  1957.
 Morphologische Forschung. Winterthur AG, Winterthur, 1959, Neuaufl. Baeschlin, Glarus 1989, ISBN 3-85546-038-8, (Schriftenreihe der Fritz Zwicky Stiftung diel 4).
 Morphology of Propulsive Power. Society for Morphology, Pasadena CA 1962, (Monographs on morphological research 1).
 Entdecken, Erfinden, Forschen im morphologischen Weltbild. Droemer/Knaur, München, Zürich, 1966

Literatúra 
 Alfred Stöckli, Roland Müller: Fritz Zwicky, Astrophysiker. Genie mit Ecken und Kanten. Eine Biographie. NZZ Libro, Zürich 2008, ISBN 978-3-03823-458-6
 Roland Müller: Erfolg mit Morphologie. Baeschlin, Glarus 1993, ISBN 3-85546-057-4, (Schriftenreihe der Fritz Zwicky Stiftung diel 7), (Biographie von Fritz Zwicky).
 Alex Capus: Himmelsstürmer. Zwölf Portraits. Knaus-Verlag, München 2008, ISBN 978-3-8135-0314-2.

Referencie

Externé odkazy 
 F. Zwicky na Astrophysics Data System
 Supernovae, Alpine Erstbesteigungen und eine Reise ins Weltall
 Zwicky-Stiftung
 Fritz Zwicky na Swedish Morphological Society

Zdroj 

Švajčiarski astronómovia
Astronómovia USA
Držitelia Gold Medal of the Royal Astronomical Society
Osobnosti z Pasadeny (Kalifornia)